Cuneiform Tablet Kt 94/k 1231 (AKT 6b 410)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na DINGIR-mu-ta-bi-il₅ qí-bi-ma um-ma en-um-a-šùr-ma a-na-kam a-na-ku ù lá-qé-ep DUMU šu-a-šùr i-na ma-aḫ-ri-kà ù IGI lá-qé-ep DUMU PUZUR₄-ša-du-e i-na É kà-ší-im ni-kà-sí ni-sí-ma 12.5 ma-na 7 GÍN ṣa-ru-pá-am e-zi-ib KÙ.BABBAR e-li-tí-ni i-na li-bi lá-qé-ep iš-tù ḫa-muš-tim ša i-tur₄-DINGIR a-na KÙ.BABBAR ku-a-tí ú-ša-zi-iz i-na pu-ru-uš-ḫa-dim i-na e-ra-bi-šu-ma KÙ.BABBAR ú-šé-ba-lam KÙ.BABBAR i-na pu-ru-uš-ḫa-dim i-na e-ra-bi-šu-ma a-na ma-lá a-wa-tí-ni a-na KÙ.BABBAR ša ú-ša-zi-za-ku-ni-ma KÙ.BABBAR lá iš-ta-aq-lu a-ta ṭup-pu-šu ta-al-pu-ut-ma u₄-me-e ta-áš-ku-šu-um ù a-ṣé-er ša ki-ma i-a-tí ù ku-a-tí a-na KÙ.BABBAR ša-áš-qú-lim áš-ta-pá-ra-šu-ma KÙ.BABBAR a-na ša ki-ma i-a-tí ù ku-a-tí a-dí u₄-mì-im a-nim lá iš-ta-qá-lá-ni ù iš-tù a-na-ku a-lá-kà-ni KÙ.BABBAR i-ta-ri-šu-ma KÙ.BABBAR ta-da-nam ú-lá i-mu-a um-ma šu-ut-ma ṭup-pì DINGIR-mu-ta-bi-il₅ il₅-pu-ut a-na ṭup-pì-a šu-pu-ur-ma ṭup-pì lu-ub-lu-nim-ma KÙ.BABBAR-áp-kà le-qé a-šu-mì ṭup-pí-šu i-ta-na-pá-lá-ni ù KÙ.BABBAR ta-da-nam ú-lá i-mu-a a-ḫi a-ta ib-ri a-ta lá ša a-wa-tim a-na-ku ù a-ta ṭup-pu-šu IGI 3 DUMU um-me-a-ni šu-ba-al-ki-it-ma